header menu cache : 24.10.2018 4:37:24
Kliendihind 199 € Hind 279 €
Laoseis värskendatud viimati: 24.10.2018 4:39:31
kaaned Samsung Flip Wallet Galaxy J5 2017'le Oos-Kaap, Limpopo het dodelikste paaie | Volksblad
Oos-Kaap, Limpopo het dodelikste paaie
JOHANNESBURG. – Twee van die dodelikste paaie in die land lê in die Oos-Kaap en Limpopo.
Luidens statistieke van die Padverkeerbestuurskorporasie (PVBK) het die meeste mense in 2011 op die N2 in die Oos-Kaap tussen Oos-Londen en Umtata en tussen Umtata en Kokstad in motorongelukke gesterf.
Die N1 in Limpopo tussen Mokopane (Potgietersrus) en Polokwane en Polokwane en Makhado (Louis Trichardt) was verlede jaar onderskeidelik die derde en vierde dodelikste paaie in die land (sien grafika).
Ashref Ismail, woordvoerder van die PVBK, sê daar is tans nie volledige statistieke vir vanjaar beskikbaar nie, maar hy meen dat dieselfde paaie weer onder die top40 gevaarlikste paaie in die land sal wees.
Volgens die lys van paaie waarop die PVBK in die res van die vakansietyd hul aandag gaan fokus, is die N2 tussen Empangeni en Mount Edgecombe en die N1 tussen Polokwane en die R36 by Tzaneen. Hulle is weer op die lys van gevaarlike roetes.
“Gevaarlike roetes is baie dinamies. Sodra ’n operasie ’n sekere gedeelte beveilig, dan skuif die probleem,” sê Ismail.
Tydens die PVBK se bewusmakingsveldtog verlede week het Collins Letsoalo, waarnemende uitvoerende hoof van die PVBK, gesê sowat 50% van padsterftes vind op nasionale paaie plaas en sowat 36% op provinsiale paaie. “Daarom moet daar op albei gefokus word.”
’n Deel van die PVBK se plan is om op die 20 gevaarlikste paaie in Suid-Afrika kameras op te stel wat met die monitering van dié paaie sal help. Daarby het Gauteng ’n Trafstat-stelsel waardeur gevaarlike paaie geïdentifiseer word. Volgens Letsoalo gaan ’n span ook video’s maak van waar die meeste botsings op die paaie plaasvind.
Dit sal glo help om strategieë te ontwerp wat ongelukke sal help voorkom. Hy sê dié strategieë behels infrastruktuur waaraan aandag gegee moet word, bewusmaking en wetstoepassing.
Ismail sê die vraag is ook wat word as ’n gevaarlike pad geag. Hy meen dit is waar dat rondloperdiere en slegte toestande soos slaggate bydra tot meer ongelukke, hoewel dit in baie gevalle die bestuurder se gedrag is wat grootste gevaarfaktor is.
“Paaie is nie gevaarlik nie, dit is die mense wat dit gebruik wat die probleem is.”